Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1249

b) a feloldott résznek az a) pont szerinti vállalkozói személyi jövedelemadót meghaladó része után 35 százalékos mértékkel a vállalkozói osztalékalap utáni adót, továbbá az a)—b) pontban említett adókat — önellenõrzési pótlék helyett késedelmi pótlékkal növelten — az önellenõrzésre irányadó rendelkezések megfelelõ alkalmazásával a feloldást követõ 30 napon belül megfizeti. Az egyéni vállalkozó a fejlesztési tartalék alapjául szolgáló számlakövetelésnek a lekötése adóévét követõ negyedik adóév végéig fel nem oldott része után az a)—b) pont szerinti adókat a negyedik adóévet követõ év elsõ hónapjában megállapítja, és azokat — önellenõrzési pótlék helyett késedelmi pótlékkal növelten — az önellenõrzésre irányadó rendelkezések megfelelõ alkalmazásával megfizeti. Az elõzõ rendelkezéseket kell értelemszerûen alkalmazni akkor is, ha a magánszemély egyéni vállalkozói jogállása az említett idõszak alatt bármely okból (ide nem értve halálát, ha tevékenységét özvegye vagy örököse nem folytatja) megszûnik, azzal, hogy ilyenkor az említett adókat a jogállás megszûnésének napját követõ 30 napon belül kell megfizetni. Az egyéni vállalkozó a fejlesztési tartalék alapjául szolgáló számlakövetelés lekötésérõl és annak feloldásáról olyan külön nyilvántartást vezet, amelynek alapján megállapítható a lekötött és a feloldott összeg, valamint a feloldás alapjául szolgáló beruházási kiadás(ok) teljesítésének idõpontja és összege, vagy a feloldás miatt fizetendõ, késedelmi pótlékkal növelt adók összege.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes